Diari Oficial de la Generalitat Valenciana


Sumari del DOGV 3110, del 29-10-1997 (1997/11179)

ACORD de 14 d'octubre de 1997, del Govern Valencià, pel qual s'autoritza determinada transferència de crèdits del capítol II al capítol IV, en el programa 711.10 «Direcció i serveis generals» de la Conselleria d'Agricultura, Pesca i Alimentació, per import de 3.000.000 de pessetes per a la inclusió d'una línia de subvenció nominativa a l'Institut Valencià de l'Exportació IVEX, per a activitats de difusió i informació en l'exposició «La fruita daurada».
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3110

Data del DOGV
:   29-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11544


Organisme emissor
:   Conselleria d'Economia, Hisenda i Administració Pública

Tipus de document
:   Acord

3624 ACORD de 14 d'octubre de 1997, del Govern Valencià, pel qual s'autoritza determinada transferència de crèdits del capítol II al capítol IV, en el programa 711.10 "Direcció i serveis generals" de la Conselleria d'Agricultura, Pesca i Alimentació, per import de 3.000.000 de pessetes per a la inclusió d'una línia de subvenció nominativa a l'Institut Valencià de l'Exportació IVEX, per a activitats de difusió i informació en l'exposició "La fruita daurada". [97/X11118]
  
El Govern Valencià, en la reunió del dia 14 d'octubre de 1997, adoptà l'acord següent:
  
La Conselleria d'Agricultura, Pesca i Alimentació, en la línia de difusió i informació de la cultura agrícola valenciana, considera d'interès participar en l'exposició "La fruita daurada" (L'economia citrícola espanyola de 1781 a 1995), que s'ha de fer a Toronto del 13 d'octubre al 9 de novembre.
  
Amb aquesta finalitat s'ha previst concedir una subvenció nominativa a l'Institut Valencià de l'Exportació (IVEX), per a col·laborar en les despeses corrents per la realització d'activitats de difusió i informació de l'exposició esmentada, per a la qual cosa la conselleria esmentada ha proposat, en virtut del que disposa l'article 45.d) del Text Refós de la Llei d'Hisenda Pública de la Generalitat Valenciana, incloure una línia a l'efecte en l'annex de transferències corrents del programa 711.10 "Direcció i serveis generals", i proposa per a finançar-la transferir disponibilitats existents en el capítol de despeses de funcionament d'aquest mateix programa.
  
A aquest efecte, en virtut del que disposen els articles 45.d) del Text Refós de la Llei d'Hisenda Pública de la Generalitat Valenciana, i 18 i 19 de la Llei 4/1996, de 30 de desembre, de Pressupostos de la Generalitat Valenciana per a 1997, i a proposta del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Autoritzar la minoració del crèdit en l'aplicació 12.87.519.73.3 per import de 3.000.000 de pessetes.
  
Segon
  
Autoritzar l'augment del crèdit en l'aplicació 73.42.375.25.1 per import de 3.000.000 de pessetes.
  
Tercer
  
Autoritzar la inclusió en l'annex de transferències corrents del programa 711.10 "Direcció i serveis generals" de la Conselleria d'Agricultura, Pesca i Alimentació, d'una línia de subvenció nominativa amb les dades descriptives següents
  
Denominació: Subvenció IVEX, foment activitats de difusió.
  
Import: 3.000.000 de pessetes.
  
Beneficiari: Institut Valencià d'Exportació.
  
Normativa reguladora: art. 45 d) TRLHPGV.
  
Descripció i finalitats: Subvencionar part de les despeses corrents per la realització d'activitats de difusió i informació de l'exposició "La fruita daurada".
  
Tipus: Nominativa.
  
Fons propis: 3.000.000 de pessetes.
  
València, 14 d'octubre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO